BG
C 463/22
Официален вестник на Европейския съюз
5.12.2022 г.
ОБЩ СЪД Решение на Общия съд от 28 септември 2022 г. — Leino-Sandberg/Парламент (Дело T-421/17 RENV) (1) (Достъп до документи — Регламент (ЕО) No 1049/2001 — Документ относно решението, с което на трето лице се отказва пълен достъп до таблиците от триалозите, свързани с предложението за регламент на Парламента и на Съвета за Европол и за отмяна на решения 2009/371/ПВР и 2005/681/ПВР — Отказ за предоставяне на достъп — Член 4, параграф 2, второ тире от Регламент No 1049/2001 — Изключение, свързано със защитата на съдебните процедури и на правните становища) (2022/C 463/29) Език на производството: английски Страни Жалбоподател: Päivi Leino-Sandberg (Хелзинки, Финландия) (представители: O. Brouwer, B. Verheijen и S. Schubert, avocats) Ответник: Европейски парламент (представители: N. Görlitz и J.-C. Puffer) Встъпили страни в подкрепа на жалбоподателя: Република Финландия (представител: M. Pere), Кралство Швеция (представители: C. Meyer-Seitz, H. Shev, H. Eklinder, A. Runeskjöld, M. Salborn Hodgson и R. Shahsavan Eriksson) Предмет С жалбата си на основание член 263 ДФЕС жалбоподателката иска отмяната на решение A(2016) 15112 на Европейския парламент от 3 април 2017 г., с което се отказва достъпът до решение A(2015) 4931 на Парламента от 8 юли 2015 г., чийто адресат е г-н Emilio De Capitani Диспозитив 1) Отменя решение A(2016) 15112 на Европейския парламент от 3 април 2017 г., с което на г-жа Päivi Leino-Sandberg се отказва достъпът до решение A(2015) 4931 на Парламента от 8 юли 2015 г., чийто адресат е г-н Emilio De Capitani.
2) Осъжда Парламента да понесе направените от него съдебни разноски, както и разноските, направени от г-жа Päivi Leino-Sandberg.
3) Република Финландия и Кралство Швеция ще понесат направените от тях съдебни разноски.
(1)
ОВ C 293, 4.9.2017 г.
Решение на Общия съд от 12 октомври 2022 г. — Corneli/ЕЦБ (Дело T-502/19) (1) (Икономически и паричен съюз — Банков съюз — Оздравяване и преструктуриране на кредитни институции — Мерки за ранна намеса — Решение на ЕЦБ за поставяне на Banca Carige под временно управление — Жалба за отмяна — Жалба, подадена от акционер — Процесуална легитимация — Интерес, различен от този на банката — Допустимост — Правна грешка при определянето на правното основание — Съответстващо тълкуване на националното право от съда на Съюза — Предел — Забрана да се тълкува националното право contra legem) (2022/C 463/30) Език на производството: италиански Страни Жалбоподател: Francesca Corneli (Велетри, Италия) (представители: M. Condinanzi, L. Boggio и F. Ferraro, avocats)